Mumijos sugrįžimas

Mumijos sugrįžimas () – 2001 m. JAV nuotykinis filmas, režisuotas Stefano Somerso, filmo „Mumija“ tęsinys. Po jo sukurtas „Mumija: Drakono imperatoriaus kapas“.

 Siužetas 

Evelin ir Rikas betyrinėdami piramidę atranda kažkada labai galingo Skorpionų karaliaus apyrankę. Tačiau ją siekia gauti ir slapta Britų muziejaus egiptologų draugija, iš mirusiųjų prikėlusi Imotepą. Su jo pagalba jie nori nugalėti Skorpionų karalių ir įgyti nenugalimą Anubio demonų armiją. Jie pagrobia paslapčiomis apyrankę užsidėjusį Evelin ir Riko sūnų Aleksą. Apyrankės pagalba jis rodo kelią į auksinę Skorpionų karaliaus piramidę. Evelin, Rikas, Džonatanas ir medžajas Ardetas seka jiems iš paskos. Daugelį okultistų piramidės apylinkėse pražudo ją saugantys goblinai.

Piramidės prieigose Imotepo meilužė Anksunamun nužudo Evelin, tačiau vėliau ją Mirusiųjų knygos pagalba prikelia sūnus Aleksas. Anubis atsiunčia Riką, kad šis nugalėtų Imotepą, tačiau jiems besikaunant pasirodo Skorpionų karalius. Rikas jį nukauna auksine ietimi ir sustabdo prikeltą Anubio armiją. Imotepas įkrenta į mirusiųjų karalystę, Anksunamun – į skarabėjų srautą. Piramidė, kartu su ją supančiomis džiunglėmis susitraukia ir sugriūva, o žmonės išgelbėja juos pirmiau dirižabliu atgabenęs Izis.

 Aktoriai 
 Aktorius – vaidmuo
 Brendan Fraser – Rick O’Connell
 Rachel Weisz – Evelyn Carnahan O’Connell
 John Hannah – Jonathan Carnahan
 Arnold Vosloo – Imotepas
 Oded Fehr – Ardeth Bay
 Dwayne Johnson – Matajas, Skorpionų karalius
 Freddie Boath – Alex O’Connell
 Patricia Velásquez – Anksunamun
 Alun Armstrong – Baltus Hafez
 Adewale Akinnuoye-Agbaje – Lock-Nah
 Shaun Parkes – Izzy Buttons
 Bruce Byron – Red
 Aharon Ipalé – Setis I

Kategorija:2001 filmai
Kategorija:Nuotykių filmai
Kategorija:JAV filmai